Zatajenje bubrega
<s>Bubrežna insuficijencija ili bubrežno zatajenje jedno je od najtežih bolesti bubrega.</s><s>Razlikujemo tri tipa bubrežnog zatajenja:</s>

<s>Akutni glomerulonefritis 
Uzrokovan je poremećenom imunološkom reakcijom čiji je poticaj najčešće infekcija beta-streptokokom.</s><s>U nekim od najtežih slučajeva bubrezi potpuno ili gotovo potpuno prestaju raditi.</s><s>Ovakva upala obično prestaje, ali može ostaviti trajne posljedice.</s><s>Bubrezi mogu biti oštećeni i brojnim otrovima ili (dugotrajnom) primjenom lijekova s nefrotoksičnim svojstvima kao što su neki imunosupresivi, nesteroidni protuupalni analgetici ili aminoglikozidni antibiotici.</s>

<s>Kronični glomerulonefritis 
Ovu bolest može izazvati bilo koja od mnogih bolesti koje oštećuju prije svega glomerule, ali i kanaliće.</s><s>Histološki gledano, tijekom vremena glomerul polagano biva prožet vezivnim tkivom uslijed čega prestaje glomerularna filtracija.</s>

<s>Pijelonefritis</s>

<s>Infektivan je upalni proces primarno uzrokovan urinarnim infekcijama fekalnom bakterijom Escherichia Coli.</s><s>Infekcija počinje u mokraćnim putovima, prenosi se na nakapnicu odakle uzročnik napada bubrežno tkivo što u konačnici dovodi do propadanja bubrežnih struktura, a ponajviše bubrežne srži.</s><s>Smanjeno stvaranje mokraće naziva se oligurija dok je krajnji stadij bubrežne insuficijencije anurija kod koje prestaje svako stvaranje mokraće.</s>

<s>Posljedice 
Posljedice zatajivanja bubrega jest uremija koja se očituje:
 generalizirani edemi uzorkovani zadržavanjem vode i soli
 acidoza zbog nemogućnosti bubrega da uklone iz tijela kisele produkte koji se normalno stvaraju
 visoka koncentracija dušičnih metaboličkih otpadnih produkata, a posebice ureje, kreatinina i mokraćne kiseline
 visoka koncentracija brojnih drugih produkata poput fenola, guanidinskih baza, sulfata, fosfata i kalija</s>

<s>Krajni stadij uremije jest uremična koma zbog acidoze.</s><s>Počinje mućenjem svijesti bolesnika i on uskoro zapada u komatozno stanje.</s><s>Ako se ne podvrgne hitnoj intervenciji krvni tlak počinje naglo padati i u roku od nekoliko sati pH krvi se snižava na oko 6,8 i nastupa smrt.</s>

<s>Eksterni linkovi
 Connecting dialysis community around the World (US) 
 National Kidney Foundation (US)
 The Kidney Foundation of Canada(CA)
Bubrežne bolesti</s>

